Nr. 6
23. oktoober 2006

HTG INFO

Õpetajate päeval andis õp. Ülle Keerberg Hea kolleegi taldriku üle õp. Priidu Beierile. Õnnitleme!
Õppetöö
•	Füüsika praktikumid 11. klassidele toimuvad järgmiselt:
11.a - neljapäeviti kell 12.15 – 13.45;
11.b – teisipäeviti kell 8.10 – 9.35
•	Saksa keele valikkursus õpetaja M. Matto juhendamisel algab 27. ja psühholoogia kursus 26. oktoobril. Teiste II perioodil toimuvate valikkursuste esimene tund toimub 23. oktoobril.
•	Õpetajad M. Matto ja I. Meyer viibivad 20.-26.10. õpilastega Saksamaal. Saksa keele tunde asendab õpetaja A. Roots.
•	II perioodi infominutid toimuvad järgmistes ruumides:
10.a - 217, 11.a - 213, 12.a - 107,
10.b - 225, 11.b - 102, 12.b - 135,
10.c - 220, 11.c - 105, 12.c - 203,
10.d - 227, 11.d - 202, 12.d - 144,
10.e - 139, 11.e – 136, 12.e - 141.
•	Söögivahetunnid II perioodil
I vahetunnil (pärast 3. tundi): 
10.c, 10.e, 11.a, 11.c, 11.e, 12.a, 12.b, 12.e
II vahetunnil (pärast 4. tundi): 
10.a, 10.b, 10.d, 11.b, 11.d, 12.c, 12.d
•	Teisipäeval, 24.10. kell 12.30-15.30 toimub ruumides 221, 135 ja 136 matemaatikaolümpiaadi kooli-voor, millest võtavad osa kõik 10.a ja 10.b klassi õpilased (ära jäävad nimetatud klasside 5. – 8. tund) ning valikuliselt õpilasi 11.-12. klassidest. Olümpiaadi viivad läbi: 221 – õp. Ü. Hüva, Ü. Roostoja (5.-6. tund), A. Salo (7.-8. tund); 135 – õp. H. Kiisel; 136 – õp. M. Reemann.
Õpetajad
•	14.-15. oktoobril viibisid õpetajad H.Kiisel ja Ü.Hüva matemaatika-õpetajate koolitusel Pärnus.
•	Projekti "Koolikatsuja 2006+" koolitusel Tallinnas osaleb 30.-31. oktoobril õppealajuhataja A. Punga ja 31.okt.-1. nov. direktor  O. Ojaveer ning õp. Ü. Seevri ja T. Jürgenstein.
Sport
•	HTG jalgpallimeeskond tuli Tartu koolide jalgpalliturniiri võitjaks. Tamme staadionil ja Annelinna kunstmuruga jalgpalliplatsidel toimunud võistluse parimad koolid olid I - HTG, II -  Tartu Kommertsgümnaasium, III – Tartu Kivilinna Gümnaasium. Pingeliselt kulgenud finaalmängus võitis meie meeskond 0:0 lõppenud normaalaja järel Kommertsgümnaasiumi penalti-seerias 5:3.
Võistkonnas mängisid Siim Rinken, Martin Naggel (10.a), Mihkel Meriste, Mihkel Sarv, Juhan Valge (10.b), Kaarel Kallandi (11.a), Lauri Viileberg (11.c), Andreas Lunge (11.d), Marti Pähn, Oliver Mandre (11.e), Kristo Must (12.a), Raiki Kalda, Jaak Lõivukene, Risko Majas, Ardi Tampuu (12.b), Taavi Pauskar (12.c), Mirko Kikkamägi, Andres Reiljan (12.d) ja Mihkel Kuresoo (12.e).
Õnnitleme !
•	Uisutamisvõimalust Lõunakeskuse liuväljal kasutas 168 treffneristi, neist 64 käis uisutamas enam kui ühel korral. Tublimad klassid olid 10.c (21 uisutajat), 10.e (20) ja 11.a (16). Vähese aktiivsusega paistsid seekord silma 12.e (4 uisutajat), 11.e (1) ja 12.d (0).
•	Reedel, 27. oktoobril kell 17.00 toimub HTG ja Tartu Kunstigümnaasiumi vaheline saalihokilahing. Sellega seoses on kõik kooli võistkonnas mängimisest huvitatud õpilased oodatud teisipäeval, 24. oktoobril kell 16.00 kooli võimlasse võistkonna koostamisele ja treeningule! Need 11. ja 12. klassi õpilased, kes oskavad mängida ja sooviksid pääseda kooli võistkonda, kuid ei saa mingil põhjusel eelnimetatud ajal kohal olla, andke oma soovist teada Jaak Lõivukesele (12.b) või Martin Kihole (12.c).
Kõik mängule kaasaelajad on teretulnud!
Õpilased
•	7. oktoobril toimus matemaatika lahtine võistlus. Nooremas rühmas oli 115 osavõtjat, HTG-st 8. Meie parimad: 
Kairi Kangro (10.b) 3. koht (II auhind); 
Heino Soo (10.a) 9. koht; 
Tarmo Pilt (10.a) 9. koht.
Vanemas rühmas oli 58 osavõtjat, HTG-st 14. Meie parimad:
Hiie Soeorg (12.b) 4. koht (II auhind); 
Taavi Mandel (12.b) 7. koht;
Sander Pajusalu (12.a) 9. koht;
Toomas Krips (12.b) 9. koht;
Kaarel Nummert (12.a) 12. koht.
•	11. oktoobril toimunud 10. klasside ja õpetajate mälumängul osales 9 võistkonda. Esindatud olid 10.a, 10.b (2 võistkonda), 10.c (2 võistkonda), 10.e (2 võistkonda) ja Miina Härma Gümnaasium, õpetajate võistkonnad kahjuks puudusid. 10.d oli esindatud ühe isikuga, kes kuulus segavõistkonda (10abd). Esikolmik oli järgmine:
1. koht (63 punkti) – 10.b II võistkond, koosseisus Taavi Karelson, Simmo Stockholm, Teet Smidt ja Maksim Buldakov; 
2. koht (62 punkti) – 10.b I võistkond, koosseisus Ethel Rosenfeld, Juhan Valge, Jüri Mälberg ja Mihkel Sarv;
3. koht (56 punkti) – 10.e II võistkond, koosseisus Kertu Vider, Aadi Jürmann, Madis Järvekülg ja Annika Häidberg.
Järgmine mäng toimub II perioodi lõpus. Jälgige informatsiooni!
•	Võistluse "Balti Tee" Eesti võistkonnas, mis toimub 3. novembril 2006 Soomes (Turus), on meie koolist  12.a klassi õpilane Kaarel Nummert. Palju õnne ja edu võistlemisel!
Klasside tegemised
10.c ja 12.c klassi õpilased käisid 6.-7. oktoobril õppeekskursioonil Ida- ja Lääne-Virumaal. Külastati Kohtla kaevandusmuuseumi, Silmeti tehast ja uut sadamaterminali ning Jõhvi kirikumuuseumi. Uudistati  Sagadi mõisas ja Metsamuuseumis, Maasik-mäe piisonifarmis, matkati Oandu loodusrajal ning kuulati Käsmu Meremuuseumi bioloogist juhti Arne Valku. Täname ekskursioonijuhti Helle Konti (Keskkonnahariduse Keskuse projektijuht) sisutiheda nädalalõpu eest!
Teated
•	Täna, 23. oktoobril toimub aulas 12. klasside pildistamine lõpu-albumitesse järgmiselt: kell 11.40 12.a, kell 11.50 12.b, kell 12.00 12.c, kell 12.10 12.d, kell 12.20 12.e, kell 12.30 õpetajad.
6. novembril kell 12.10 saavad aulas pildistada need, kes täna puuduvad.
•	Teisipäeval, 24. oktoobril on söögivahetundide ajal aatriumis SEB Eesti Ühispanga esindajad. Kohapeal on võimalik teha ISIC-kaarte ning hankida infot pensionisammaste valiku kohta. Tähelepanu kümnendikud! Teie ISIC-kaartidel on vana kooli nimi, ka seda on seal võimalik muuta.
•	Tartu   Linnavalitsuse  tervishoiu-osakond  korraldab  Tartu  linna  koolide õpilastele terviseteemalise plakatikonkursi. Oodatakse  õpilaste  nägemust  terviseriskidest  ja   probleemide lahendusest, tervise hoidmisest, haiguste ennetamisest.
Plakatikonkursi teema/valdkond:
X-XII klass “HIV/AIDS”
Plakati  formaat on  A3, tehnika valik on vaba. Konkursile võib esitada nii individuaal-   kui  ühistöid  (näiteks  klass).  Plakatil  peavad olema töö autori nimi (autorite nimed), kool, klass ja kontaktandmed. Konkursile  esitatavad  plakatid  palume  tuua hiljemalt 20. novembriks 2006 Tartu LV tervishoiuosakonda Küüni 3, IV korrus. Info tel. 736 1323. Konkursile  laekunud  tööd  vormistatakse  plakatinäituseks.  Plakatikonkursil osalejaid ootavad erinevad  auhinnad.
•	Klassijuhatajate kogu koosolek toimub 26. oktoobril kell 14.00 õpetajate toas.
•	6. novembrist algavad ballieelsed tantsukursused, mis on mõeldud kõikidele treffneristidele, kes soovivad enne kooli aastapäevaballi oma tantsusamme lihvida. Tantsukursust viib läbi Tartu Kesklinna Kooli õpetaja Anita Kreen. Tunnid toimuvad kuni 29. novembrini esmaspäeviti ja kolmapäeviti kell 17.45-19.15 aulas. Ühe tunni maksumus on 10 krooni. Jalga tuleb panna tantsukingad.
•	8. novembril kell 18.00 toimub 11. ja 12. klasside lastevanemate koosolek. Alates 	kella 17.00st on vanematel võimalik vestelda aineõpetajatega.
•	9. novembril algusega kell 14.00 toimub ruumis 303 esmakordselt meie koolis tõlkevõistlus inglise keele huvilistele. Võistlus kestab 90 minutit, tõlgitakse inglise keelest eesti keelde. Huvilistel palume registreeruda oma inglise keele õpetaja juures. 
Ootame arvukat osavõttu!
•	23. novembril 2006 korraldab Tartu KHK Info- ja Karjäärikeskus TÖÖVARJUPÄEVA 12. klassi õpilastele. Töövarjupäeval jälgib õpilane "varjuna" teda huvitava ametiala või tegevusvaldkonna esindaja tööpäeva tema töökohas. Töövarjupäevast osavõtusoovijaid  registreerib 7. novembrini   psühholoog Kaia Raig.
•	Abiturientidel on võimalus tellida nõustamiskeskuse Ellervo väljaandena ilmuvat teatmikku "Abiturient 2007". Hind 30 krooni. Teatmik annab ülevaate edasiõppimisvõimalustest, kõrg-koolide vastuvõtutingimustest jm. 
Lisamaterjalina kaasneb eneseanalüüsitest "Karjäärivalikul tunne iseennast". Teatmiku ettetellimine palun teha infominutite ajal või 10. novembrini psühholoog Kaia Raigi juures.
•	2006. aasta 177st lõpetajast jätkab õpinguid: 
* riigieelarvelistel kohtadel (tasuta) 137 lõpetanut (77,4%), neist 106 (59,9%) TÜs;
* tasulises õppes jätkab õpinguid 20 lõpetanut (11,3%);
* välismaa ülikoolides õpib 7 lõpetanut (4,0%);
* üldse jätkab õpinguid erinevates kõrgkoolides 177st lõpetanust 164 (92,7%).
•	Kooli juhtkond palub õpilasi, kelle kasutuses on keldrigarderoobi puukapid, 27. oktoobriks kõik kapipealsed puhtaks teha (õppematerjalid kappi, prügi prügikasti). 
•	Sügisvaheaeg  on 28.10. – 06.11.
Seoses suurpuhastusega on vaheajal  koolimaja õpilastele suletud !

Järgmine infoleht ilmub 6. novembril.

Ilusat  ja  kosutavat 
   puhkust !!!